 Dhismaha ururku sidaa uma sii foga, ma ahan mid fac weyn ama guyaal jiray, wuxuu jiraa bilooyin aan badnayn, wuxuu dhisan yahay wax ka yar laba gu, waxaase horbooda gar dhuubyo maduxu xoosh noqday, tin madawna aan laga helayn, waxaa la unkay bartamihii sanadkii 2009-ka, waxaa madax looga dhigay Cumar Iimaan, bilo ka dibse wuxuu xilkii ku wareejiyey Xasan Dahir Aways, ma kulaylka xabadda ayuu xamili waayey? 